Foto: Luke MacGregor/Bloomberg Buyuk Britaniya bosh vaziri Tereza Mey Yevropa ittifoqi bilan Brexit bo‘yicha muzokaralarni cho‘zmoqchi, deb xabar berdi Bloomberg agentligi o‘z manbasiga tayanib. Manbaning aytishicha, YeI mas’ul shaxslari Brexit bo‘yicha hal qiluvchi muzokaralarni sentabrda o‘tkazishni istayotgan bir paytda Buyuk Britaniya bu muddatni ortga surishga intilmoqda. Mey bu borada GFR kansleri Angela Merkel va Fransiya prezidenti Emmanuel Makronning qo‘llab-quvvatlashiga umid qilmoqda, deb taxmin qilgan manba. Agentlikning yozishicha, Buyuk Britaniyaning bu rejasi Yevropaning rejalariga mos kelmaydi. Buyuk Britaniya YeIni 29 martda tark etishi kerak va tomonlar oktabrda kelishuvni yakunlashga harakat qilishlarini bildirgandi.